Način pristupanja u Apostolat molitve 


Na dva se načina može pristupiti u 
Apostolat molitve. Prvi je način u služ 
benom upisivanju i primanju upisnice. 
Drugi je u tome da se pojedinac samo 
prijavi nacionalnom __ili_ biskupijskom 
promicatelju Apostolata Molitve i da za- 
počne izvršavati navedene obveze. Kod 
nas je najbolje da se pojedinac javi 
nacionalnom upravitelju. Dosta je da na 
Glasnik Srca Isusova i Marijina, Palmo: 
tićeva 33, 41001 Zagreb pp. 699, pošalje 
obavijest o svome pristupanju u Aposto- 
lat Molitve, ili da uzme upisnicu od pred- 
stavnika Apostolata Molitve. 


Članovi Apostolata Molitve nastojat 
će primati »Glasnik Srca Isusova i Mari- 
jina«, jer je u njemu uvijek rastumačena 
mjesečna nakana AM, opća i misijska, 
a usto će naći mnogo gradiva za kršćan- 
ski život svoje obitelji. Nastojat će taj 
Glasnik preporučivati i drugima, te će 
na taj način postati u neku ruku povje- 
renici Glasnika i aktivni apostoli dobrog 
tiska. 


SVAGDANJE PRIKAZANJE 


Božansko Srce Isusovo, prikazujem Ti 
po Bezgrješnom Srcu Marije, Majke Cr- 
kve, i po sv. Josipu, zaštitnika Crkve, 
sve molitve, djela i trpljenja ovoga da- 
na u naknadu za naše uvrede i na sve one 
nakane na koje se Ti neprestano prika: 
zuješ na oltaru. Osobito Ti ih prikazu- 
jem za svetu Crkvu, svetoga Oca i za sve 
potreke koje su preporučene članovima 
Apostolata Molitve. Amen. 


S dopuštenjem crkvenih i redovničkih poglavara. 
Izdao Provincijalat Hrv. pokrajine DI, Zagreb. 


Odgovara: Vladimir Pribanić, DI Dubrovnik, 
Poljana R. Boškovića 2 


Tisak: »Plamen« — Slav. Brod 





APOSTOLAT MOLITVE 


Apostolat Molitve jest jedan od najvećih 
suvremenih vjerskih pokreta. Nošen je veli- 
kom apostolskom mišlju, prožetom zahval- 
nošću prema Srcu Sina Božjega i željom da 
tom Srcu uzvrati ljubav za ljubav. 

Nakon Drugog vatikanskog koncila izra- 
đeni su novi statuti Apostolata Molitve pre- 
ma dekretima i duhu tog sabora, Oni čla: 
novima — Apostolata Molitve predlažu ovaj 
program: 


1. — Svagdanje prikazanje 


To znači: treba prikazati sebe sa svim svo- 
jim molitvama, žrtvama, nakanama i potre- 
bama u zajednici s Kristom, koji se prikazuje 
na našim oltarima nebeskom Ocu. Komu je 
moguće, taj će često sudjelovati kod svete 
misne žrtve i nastojat će primiti svstu pričest 
kad god to mogne učiniti. 


2. — Štovanje Presvetog Srca Isusova 


Veoma se preporučuje osobna posveta Pre- 
svetom Srcu, kao i razni čini zadovoljštine 
za nanesene uvrede tome Srcu. U tome će se 


pridržavati od Crkve odobrenih vježba. Ujed- 
no će svoju odanost Spasitelju svijeta zasvja- 
dočiti djelima ljubavi prema bližnjemu. 


3. — Posebno će štovati Presvetu Djevicu 
Mariju, Majku Crkve 


Nastojat će je nasljedovati kao vjernu Bož- 
ju službenicu i Kristovu suradnicu. Njoj će 
se utjecati kao svojoj posrednici kod Sina. 
Svaki će dan njoj u čast izmoliti barem jed- 
nu desetku krunice. 


4. — Osjećanje s Crkvom 


Da Crkva mogne izvršiti svoje poslanje i 
sve ljude sjediniti s Kristom, treba da svi 
njezini članovi njeguju kod sebe i kod drugih 
smisao za opće potrebe Crkve. Stoga će svoje 
svagdanje prikazanje namijeniti na nakane 
koje je za pojedini mjesec predložio Papa 
preko Apostolata Molitve. Usto će dodati i 
nakane što ih pojedini biskupi preporuče za 
svoju biskupiju ili narod. 


5. — Posebnu će brigu posvetiti molitvi 


Članovi Apostolata Molitve moraju biti 
svjesni da je ljudskom rodu, koji se nalazi 


u velikim previranjima, potrebna duhovna 
pomoć, koju pruža molitva. Po primjeru sve- 
te Crkve nastojat će crpsti hranu za svoju 
molitvu u Svetom Pismu. Ako im je moguće, 
posvetit će nešto vremena i mislenoj molitvi, 
ali ne zanemarujući zbog toga usmenu mo: 
litvu. Kad ss kome pruži prilika, neka obavi 
i duhovne vježbe. 


Duhovne povlastice 


Članovi Apostolata Molitve mogu dobiti 
ove potpune oproste: 


1. — Na dan upisa u Apostolat Molitve i na 
dan posvete Srcu Isusovu; 
2. — Na blagdan sv. Franje Ksavera, 3. pro- 


sinca, kao glavnog zaštitnika Aposto- 
lata Molitve; 

3. — Na blagdan Srca Isusova; 

4. — Na blagdan Krista Kralja; 

5. — Na blagdan Bezgrješnog Začeća BI. Lj. 
Marije, 8. prosinca; 


6. — Na blagdan sv. apostola Petra i Pavla, 
29. lipnja; 
7. — Na godišnjicu posvete Srcu Isusovu 


ako obncve posvetu. 


